pythainlp/thai-financial-dataset huggingface dataset:
6.  โครงการในอนาคต

  กลุ่มบริษัทบีอีซี เวิลด์ มีเป้าหมายที่จะขยายการดำเนินธุรกิจให้ครบวงจรทั้งด้านลึกและด้านกว้าง
  ทั้งในธุรกิจด้านการดำเนินการออกอากาศและธุรกิจดำเนินการจัดหาและผลิตรายการ
  แต่เนื่องจากธุรกิจด้านการดำเนินการออกอากาศนั้นขึ้นอยู่กับนโยบายของผู้กำกับดูแลกิจการกระจายเสียงวิทยุโทรทัศน์เป็นหลัก
  และการจัดตั้งคณะกรรมการกิจการกระจายเสียงและกิจการโทรทัศน์แห่งชาติ “กสช.”
  องค์กรอิสระตามมาตรา 40 ของรัฐธรรมนูญ ปี 2540 นั้นกำลังอยู่ในระหว่างดำเนินการ
  อีกทั้งจะต้องคำนึงถึงรัฐธรรมนูญฉบับใหม่ที่อาจจะประกาศและมีผลบังคับใช้ในอนาคตอันใกล้นี้ด้วย
  ดังนั้นการขยายงานของกลุ่มบีอีซี เวิลด์
  ในธุรกิจด้านการดำเนินการออกอากาศจึงจำเป็นต้องชะลอไว้ก่อนจนกว่าจะทราบความชัดเจนในเรื่องดังกล่าว

  ในส่วนของธุรกิจดำเนินการจัดหาและผลิตรายการนั้นมีการขยายงานมาโดยตลอด โดยที่กลุ่มบีอีซี
  เวิลด์
  ได้พยายามเพิ่มทรัพยากรและบุคลากรในส่วนของการผลิตรายการโทรทัศน์เพิ่มขึ้นมาอย่างต่อเนื่อง
  และได้ขยายธุรกิจจากที่เคยเน้นเฉพาะละครและข่าวในช่วงเวลาไพร์มไทม
  โดยได้ขยายธุรกิจนอกช่วงเวลาไพร์ไทม์มากขึ้น
  และได้ขยายประเภทรายการไปเป็นรายการประเภทอื่นหลากหลายมากขึ้น ทั้งรายการเกมโชว์
  รายการประเภทชีวิตจริง และรายการประเภทสนทนา มากขึ้นเช่นกัน
  ในส่วนของการจัดการแสดงก็เช่นกัน
  นอกจากที่มีความพยายามที่จะจัดกิจกรรมในประเทศให้บ่อยครั้งมากขึ้น หลากหลายประเภทมากขึ้น
  เพิ่มรายการประเภทการแข่งขันกีฬา ฯลฯ และออกไปจัดกิจกรรมในต่างจังหวัดด้วยแล้ว
  ยังได้ขยายออกไปดำเนินการนอกประเทศด้วย
  เนื่องจากการที่ได้ดำเนินการในธุรกิจในส่วนการจัดแสดงที่มาจากต่างประเทศมาหลายปี
  จึงมีความสัมพันธ์อันดีกับผู้ที่ดำเนินงานด้านนี้ในต่างประเทศ กลุ่มบีอีซี เวิลด์
  จึงได้เข้าร่วมลงทุนในบริษัทธีมสตาร์จำกัด
  โดยที่ธีมสตาร์เป็นผู้จัดการแสดงที่ได้รับสิทธิ์จากผู้สร้างภาพยนตร์ระดับโลก
  มาจัดทำเป็นโชว์และการแสดงหลายชุด เช่น “สกูปีดู” “มัมมี่” “ลูนนี่ย์ทูน” ฯลฯ
  จัดแสดงในต่างประเทศหลายๆแห่ง เช่น อังกฤษ สหรัฐอเมริกา นิวซีแลนด์ ฯลฯ
  ตลอดจนการร่วมลงทุนในบริษัท บีอีซี-เทโร เอ็กซ์ซิบิชั่น จำกัด เมื่อปีที่แล้ว
  เพื่อดำเนินธุรกิจการจัดแสดงสินค้าและธุรกิจเกี่ยวเนื่อง เพื่อให้ครอบคลุมธุรกิจการจัดแสดง
  การขยายเพิ่มทรัพยากรในส่วนนี้ในบางส่วนจำเป็นต้องจัดทำในรูปของบริษัทร่วมทุนกับบุคคลอื่น
  ดังเช่น บริษัท ธีมสตาร์ จำกัด และบริษัท บีอีซี-เทโร เอ็กซ์ซิบิชั่น จำกัด
  นอกจากนี้ยังได้ลงทุนในธุรกิจบริหารและจัดการทีมฟุตบอล โดยบริษัท บีอีซี-เทโร อาร์เซนอล
  จำกัด

  ในส่วนของธุรกิจต่อเนื่องและสนับสนุนที่ยังไม่ได้เริ่มดำเนินการ
  บางส่วนอยู่ในระหว่างรอรับใบอนุญาต
  บางส่วนอยู่ในระหว่างการศึกษาความเป็นไปได้ในการพัฒนาธุรกิจซึ่งบางส่วนอยู่ระหว่างการรอการฟื้นตัวของภาวะเศรษฐกิจโดยรวม
  เพื่อให้สามารถแน่ใจได้ว่า การลงทุนจะสามารถสร้างผลตอบแทนในอัตราที่เหมาะสม
  ก่อนที่จะได้เริ่มดำเนินการ
10. การควบคุมภายใน

  บริษัทได้จัดให้มีและดำรงไว้ซึ่งระบบการควบคุมภายในที่มีประสิทธิผล
  เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
  และเพียงพอที่จะดูแลรักษาสินทรัพย์
  และป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ
  โดยคณะกรรมการได้จัดตั้งคณะกรรมการตรวจสอบและสำนักตรวจสอบภายใน
  เพื่อสอบทานความเพียงพอ และความเหมาะสมของระบบการควบคุมภายใน
  ของบริษัทและบริษัทย่อย ศึกษาปัญหาขององค์กร เสนอแนวทางการแก้ไข การป้องกัน
  ตลอดจนการบริหารความเสี่ยงขององค์กรอีกด้วย
  และเพื่อให้การปฏิบัติหน้าที่ของสำนักตรวจสอบภายในมีความเป็นอิสระ
  และได้รับความร่วมมือจากพนักงานทุกระดับชั้น
  คณะกรรมการจึงได้จัดให้มีการเผยแพร่กฎบัตรคณะกรรมการตรวจสอบ
  และกฎบัตรสำนักตรวจสอบภายใน ให้พนักงานทุกระดับชั้นได้รับทราบโดยทั่วกัน

  คณะกรรมการตรวจสอบได้ประชุมร่วมกับผู้สอบบัญชี
  และผู้ตรวจสอบภายในเป็นประจำอย่างน้อยไตรมาสละครั้ง
  ทุกครั้งที่ประชุมจะมีการสอบถามเพื่อประเมินถึงความเพียงพอ และ
  ความเหมาะสมของระบบการควบคุมภายใน ของบริษัทและบริษัทย่อย
  คณะกรรมการตรวจสอบได้รายงานผลการดำเนินงานของคณะกรรมการตรวจสอบ
  ต่อคณะกรรมการในการประชุมคณะกรรมการทุกครั้ง
  และเมื่อมีประเด็นปัญหาหรือข้อเสนอแนะในอันที่จะพัฒนาให้ระบบการควบคุมภายในดีขึ้น
  ก็จะเน้นไว้อยู่ในรายงานนั้นๆ
  พร้อมทั้งได้มีการรายงานผลของการติดตามการปฏิบัติหรือไม่ปฏิบัติตามข้อเสนอแนะนั้น
  แจ้งให้แก่คณะกรรมการด้วย
  โดยสรุปคณะกรรมการตรวจสอบและคณะกรรมการบริษัทมีความเห็นพ้องกันว่า
  บริษัทและบริษัทย่อยมีระบบการควบคุมภายในที่เหมาะสมและเพียงพอ
  รายงานของคณะกรรมการตรวจสอบได้แสดงไว้เป็นเอกสารแนบ 3 หน้า 110

  สำนักงานตรวจสอบภายในได้รับมอบหมายจากคณะกรรมการ ให้ประเมินผลระบบควบคุมภายใน
  อย่างน้อยปีละ 1 ครั้ง
  และให้รายงานผลการประเมินต่อคณะกรรมการผ่านคณะกรรมการตรวจสอบ ทั้งนี้
  ผลการประเมินการควบคุมประจำปี 2549
  ซึ่งนำเสนอผ่านคณะกรรมการตรวจสอบเมื่อเดือนกุมภาพันธ์ 2550 สรุปผลโดยรวมพบว่า
  บริษัทมีระบบการควบคุมภายในที่มีประสิทธิผลในระดับที่ยอมรับได้โดยทั่วไป
  แต่ยังคงมีบางเรื่องที่อาจจะปรับปรุงให้ดียิ่งขึ้น นอกจากนี้ ผลการประเมินระบบควบคุมภายในนี้
  ได้รายงานให้คณะกรรมการบริหารทราบ เพื่อการปรับปรุงแก้ไขแล้ว
  และได้จัดส่งให้แก่ผู้สอบบัญชีเป็นที่เรียบร้อยแล้ว
ส่วนที่ 2

บริษัทที่ออกหลักทรัพย์

บริษัท บีอีซี เวิลด์ จำกัด (มหาชน)
ประกอบธุรกิจหลักด้านการผลิตและจัดหารายการโทรทัศน์เพื่อแพร่ภาพทางสถานีวิทยุโทรทัศน์
และลงทุนถือหุ้นในบริษัทอื่น โดยมีที่ตั้งอยู่ที่ ชั้น 2, 3, 8, 9, 30-34 อาคารมาลีนนท์ ทาวเวอร์
เลขที่ 3199 ถนนพระราม4 แขวงคลองตัน เขตคลองเตย กรุงเทพฯ 10110

เลขทะเบียนบริษัท 0107538000673 (เดิมเลขที่ บมจ. 590)

Home Page : www.becworld.com และ www.thaitv3.com

โทรศัพท์ 02-204-3333 , 02-262-3333

โทรสาร 02-204-1384
ส่วนที่ 1

ข้อมูลสรุป (Executive Summary)

บริษัท บีอีซี เวิลด์ จำกัด(มหาชน)
ประกอบธุรกิจหลักด้านการผลิตและจัดหารายการโทรทัศน์เพื่อแพร่ภาพทางสถานีวิทยุโทรทัศน์และลงทุนถือหุ้นในบริษัทอื่น
ณ ธันวาคม 2549 มีบริษัทย่อยรวมทั้งสิ้น 23 บริษัท และบริษัทร่วม 5 บริษัท
(ไม่รวมบริษัทย่อยของบริษัทร่วม) ดำเนินธุรกิจออกอากาศและสื่อโฆษณา
ทางสถานีวิทยุโทรทัศน์ไทยทีวีสีช่อง 3 ทางสถานีวิทยุเอฟเอ็มในกรุงเทพมหานคร
ทางสื่อใหม่ที่ดำเนินธุรกิจที่เกี่ยวเนื่องกับอินเตอร์เน็ตและโทรศัพท์มือถือ
จัดหาและผลิตรายการโทรทัศน์
จัดหาและผลิตการแสดงโชว์และการแข่งขันกีฬาทั้งในประเทศและในต่างประเทศ
ในส่วนธุรกิจที่ร่วมทุนกับบุคคลอื่นได้ลงทุนใน ธุรกิจออกอากาศและสื่อโฆษณาทางสถานีวิทยุ
ธุรกิจผลิตและจำหน่ายสิ่งบันทึกภาพและสิ่งบันทึกเสียง ธุรกิจจัดจำหน่ายและให้เช่าวีดีโอเทป
วีดีโอซีดีและดีวีดี เพื่อความบันเทิงภายในบ้าน ปัจจุบันบริษัท บีอีซี เวิลด์ จำกัด (มหาชน)
มีทุนชำระแล้ว 2,000 ล้านบาท

กลุ่มบีอีซี เวิลด์ มีรายได้จากการขายเวลาโฆษณาในสื่อโทรทัศน์เป็นหลัก โดยกลุ่มลูกค้าที่สำคัญ คือ
บริษัทโฆษณา และเจ้าของผลิตภัณฑ์ต่างๆ
โดยที่ผู้ประกอบการเกี่ยวกับสินค้าอุปโภคบริโภคเป็นลูกค้ากลุ่มใหญ่
ทั้งนี้เนื่องจากโทรทัศน์เป็นสื่อหลักที่เข้าถึงประชาชนจำนวนมากที่สุดของประเทศ
เป็นสื่อที่มีประสิทธิภาพสูงในการเข้าถึงกลุ่มผู้บริโภคที่เป็นลูกค้าหลักของผู้โฆษณาเหล่านั้น

ในปัจจุบันจำนวนผู้ประกอบการ ดำเนินงานสถานีวิทยุโทรทัศน์ปกติ มีจำนวน 6 เครือข่าย คือ ช่อง
3, 5, 7, 9, 11 และ iTV แต่เนื่องจากความนิยมที่ได้สร้างสะสมเป็นเวลานานทำให้ 2
เครือข่ายหลักคือ ช่อง 3 ซึ่งดำเนินงานโดยกลุ่มบีอีซี เวิลด์ และช่อง 7
มีส่วนแบ่งผู้ชมในช่วงเวลาสำคัญรวมกันถึงประมาณร้อยละ 70 ของผู้ชมทั่วทั้งประเทศ
โดยที่สองสถานีนี้ผลัดกันเป็นผู้นำด้านส่วนแบ่งการตลาด ทั้งในส่วนของจำนวนผู้ชม
และในส่วนของเม็ดเงินโฆษณาผ่านสื่อโทรทัศน์

ในปี 2549 กลุ่มบีอีซี เวิลด์ สามารถทำกำไรได้ 1,643ล้านบาท สูงกว่าปีก่อน 762ล้านบาท
เท่ากับดีขึ้นกว่า86% จากการปรับฟื้นของธุรกิจของบีอีซี เวิลด์ ที่ดีต่อเนื่องตั้งแต่ไตรมาสสี่ของปี2548
สามารถเพิ่มรายได้จากการขายเวลาโฆษณาได้มากกว่าปีก่อนกว่า1,151ล้านบาท
จากการเพิ่มอัตราการใช้เวลาโฆษณาขึ้นมาได้อย่างต่อเนื่อง และการปรับเพิ่มราคาในบางช่วงเวลา
ในขณะที่ต้นทุนการให้บริการไม่ได้เพิ่มขึ้นตาม
และแม้ว่าค่าใช้จ่ายในการขายและบริหารจะมีเพิ่มมาบ้างแต่ก็เพิ่มขึ้นในอัตราที่ต่ำกว่าการเพิ่มขึ้นของรายได้
ทำให้กลุ่ม บีอีซี เวิลด์ มียอดกำไรสุทธิและอัตรากำไรเพิ่มสูงขึ้นมาก ด้านฐานะการเงิน
สินทรัพย์โดยรวมเพิ่มขึ้นเมื่อเปรียบเทียบกับยอด ณ สิ้นปี2548
โดยที่เงินสดและเงินลงทุนชั่วคราวได้เพิ่มขึ้นค่อนข้างมากตามการเพิ่มขึ้นของผลกำไร
หนี้สินเพิ่มขึ้นเล็กน้อยจากปีก่อนเนื่องจากภาษีเงินได้ที่เพิ่มขึ้น ส่วนของผู้ถือหุ้นเพิ่มขึ้นตามกำไร ณ
วันที่ 31 ธันวาคม 2549 กลุ่มบีอีซี เวิลด์ มีสินทรัพย์รวมเท่ากับ 7,226 ล้านบาท
ส่วนใหญ่อยู่ในรูปเงินสดเงินฝากธนาคารและเงินลงทุนในกองทุนตราสารหนี้ และมีส่วนของผู้ถือหุ้น
เป็นยอดเท่ากับ 6,195 ล้านบาท
4.  การวิจัยและพัฒนา

  เนื่องจากกลุ่มบีอีซี เวิลด์ดำเนินธุรกิจด้านการดำเนินการออกอากาศ
  ผลิตและจัดหารายการเพื่อแพร่ภาพทางสถานีวิทยุโทรทัศน์ไทยทีวีสีช่อง 3
  ซึ่งอยู่ในฐานะผู้ใช้เทคโนโลยี
  จึงไม่มีค่าใช้จ่ายในการวิจัยและพัฒนาในส่วนการผลิตและจัดหารายการอย่างเป็นสาระสำคัญ
  แต่ก็จะมีค่าใช้จ่ายในด้านการวิจัยและพัฒนา ซึ่งเป็นการพัฒนาในด้านบุคลากร และ
  การวิจัยและสำรวจความคิดเห็นเกี่ยวกับความต้องการ
  ความสนใจและข้อมูลที่เกี่ยวข้องกับกลุ่มเป้าหมาย ไม่ว่าจะเป็นกลุ่มผู้ชมโทรทัศน์
  กลุ่มลูกค้าที่ซื้อเวลาโฆษณา
  นอกจากนี้กลุ่มบริษัทได้ซื้อข้อมูลอุตสาหกรรมเกี่ยวกับการสำรวจและศึกษามูลค่าค่าใช้จ่ายโฆษณาผ่านสื่อต่างๆ
  และผลการวัดจำนวนผู้ชมโทรทัศน์จัดทำ Rating จาก เนลสัน มีเดีย รีเสริช
  ทางบริษัทเน้นถึงการปรับปรุงประสิทธิภาพในการผลิตรายการให้มีคุณภาพ
  โดยการควบคุมการผลิตและมีส่วนร่วมในการผลิตทุกขั้นตอนกับผู้ผลิตรายการต่าง ๆ
สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 2

1.  ปัจจัยความเสี่ยง 3

2.  ลักษณะการประกอบธุรกิจ 6

3.  การประกอบธุรกิจของแต่ละสายธุรกิจ 15

  กลุ่มธุรกิจดำเนินการออกอากาศและสื่อโฆษณา

  ธุรกิจโทรทัศน์ 15

  ธุรกิจวิทยุ 26

  ธุรกิจสื่อใหม่ 29

  กลุ่มธุรกิจดำเนินการจัดหาและผลิตรายการ

ธุรกิจจัดหา ผลิตรายการบันเทิงและสารคดี 30

  ธุรกิจผลิตรายการแสดง ส่งเสริมการจัดจำหน่ายเพลง 34

  กิจกรรมรณรงค์

  ธุรกิจจัดจำหน่าย และให้เช่าวีดีโอเทป วีซีดี ดีวีดี 36

  ธุรกิจต่อเนื่องและสนับสนุน 38

4.  การวิจัยและพัฒนา 39

5.  ทรัพย์สินที่ใช้ในการประกอบธุรกิจ 40

6.  โครงการในอนาคต 50

7.  ข้อพิพาททางกฎหมาย 52

8.  โครงสร้างเงินทุน 53

9.  การจัดการ 55

10. การควบคุมภายใน 83

11. รายการระหว่างกัน 84

12. ฐานะการเงินและผลการดำเนินงาน 85

13. ข้อมูลอื่นที่เกี่ยวข้อง 98

ส่วนที่ 3 การรับรองความถูกต้องของข้อมูล 99

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 102

เอกสารแนบ 2 รายละเอียดเกี่ยวกับกรรมการของบริษัทย่อย 108

เอกสารแนบ 3 รายงานของผู้สอบบัญชีถึงคณะกรรมการ 109

 รายงานของคณะกรรมการตรวจสอบถึงผู้ถือหุ้น 110

 รายงานของคณะกรรมการเกี่ยวกับความรับผิดชอบใน

 การจัดทำรายงานทางการเงิน 111
6.  โครงการในอนาคต

  กลุ่มบริษัท บีอีซี เวิลด์ มีแผนจะขยายงานอย่างต่อเนื่องทั้งธุรกิจด้านการดำเนินการออกอากาศ
  และธุรกิจดำเนินการจัดหาและผลิตรายการ
  เนื่องจากธุรกิจด้านการดำเนินการออกอากาศนั้นขึ้นอยู่กับภาครัฐเป็นหลัก
  และจะสามารถดำเนินการได้ก็ต่อเมื่อได้รับอนุญาตจากภาครัฐให้ดำเนินการ
  ดังนั้นโครงการขยายงานด้านนี้ใหญ่ ๆ ของกลุ่ม ฯ
  จึงอยู่ในภาวะรอการตัดสินใจจากภาครัฐโดยเฉพาะส่วนขององค์กรอิสระตามรัฐธรรมนูญ มาตรา
  40 แต่อย่างไรก็ตาม กลุ่มบริษัทฯ ได้ลงทุนในบริษัท บีอีซี-เทโรเอ็นเตอร์เทนเม้นต์ จำกัด
  เพื่อขยายธุรกิจด้านการผลิตและการส่งเสริมการจำหน่ายรายการทั้งในและต่างประเทศ
  รวมถึงธุรกิจเพลงซึ่งเป็นการขยายงานในส่วนของธุรกิจด้านการผลิตและจัดจำหน่ายรายการ
  และยังเข้าดำเนินงานการส่งเสริมรณรงค์งานการตลาด กิจกรรมจัดการแสดง
  และกิจกรรมจัดการแข่งกีฬาอีกด้วย

  ในปี 2543 กลุ่มบริษัท ฯ ได้เข้าสู่ธุรกิจการสร้างภาพยนตร์
  เพื่อเป็นการเสริมสร้างรายได้เสริมในอนาคตนอกเหนือจากรายได้ค่าโฆษณา
  ร่วมทำการผลิตภาพยนตร์ทั้งสิ้น 4 เรื่อง คือ สตางค์ ฟ้าทะลายโจร บางกอกแดนเจอร์รัส
  และบางระจัน นอกจากนี้บริษัทได้จัดตั้งบริษัทย่อย 2 บริษัท คือ บริษัท บีอีซี มัลติมีเดีย จำกัด
  และบริษัท บีอีซีไอ คอร์ปอเรชัน จำกัด
  เพื่อดำเนินการศึกษาหาลู่ทางขยายธุรกิจโดยใช้เทคโนโลยีสารสนเทศ ทั้งทางด้านอินเตอร์เน็ต
  และสื่อใหม่ที่เกี่ยวข้อง
10. การควบคุมภายใน

  บริษัทมีคณะกรรมการตรวจสอบและสำนักตรวจสอบภายใน
  สอบทานความเพียงพอและความเหมาะสมของระบบการควบคุมภายในของบริษัทและบริษัทย่อย
  อีกทั้งคณะกรรมการคณะตรวจสอบได้มีการประชุมสอบถามความเห็นของผู้สอบบัญชีอยู่เสมอทุกไตรมาส
  เกี่ยวกับความเพียงพอและความเหมาะสมของระบบการควบคุมภายในของบริษัทและบริษัทย่อย
  คณะกรรมการตรวจสอบได้ร่วมกันพิจารณาแบบประเมินความเพียงพอของระบบควบคุมภายในซึ่งได้จัดทำโดยคณะกรรมการกำกับหลักทรัพย์และตลาดหลักทรัพย์
  ซึ่งประเมินโดยฝ่ายบริหารแล้วเห็นพ้องด้วยกันว่าบริษัทมีระบบการควบคุมภายในที่เพียงพอและเหมาะสมและได้รายงานเรื่องดังกล่าวต่อคณะกรรมการและได้เสนอแนะให้บริษัทรวบรวมคำสั่งและระเบียบปฎิบัติเกี่ยวกับข้อกำหนดเกี่ยวกับจริยธรรม
  (Code of Conduct) ออกเป็นข้อกำหนดในเรื่องจริยธรรมต่างหากโดยเฉพาะ
บริษัท บีอีซีเวิลด์ จำกัด (มหาชน)
ประกอบธุรกิจหลักด้านการผลิตและจัดหารายการโทรทัศน์เพื่อแพร่ภาพทางสถานีวิทยุโทรทัศน์
และลงทุนถือหุ้นในบริษัทอื่น โดยมีที่ตั้งเลขที่ 622 ชั้น17/1-8 อาคารเอ็มโพเรี่ยมทาวเวอร์
ถนนสุขุมวิท แขวงคลองตัน เขตคลองเตย กรุงเทพฯ 10110

เลขทะเบียนบริษัท บมจ.590 Home Page : www.becworld.com และ www.thaitv3.com

โทรศัพท์ 204-3333 , 262-3333 โทรสาร 204-1384
ข้อมูลสรุป (Executive Summary)

บริษัท บีอีซีเวิลด์ จำกัด (มหาชน) เดิมชื่อ บริษัท อินฟอร์เมชั่น ซีสเท็มส์ แอนด์ เซอร์วิส จำกัด
ประกอบธุรกิจหลักด้านการผลิตและจัดหารายการโทรทัศน์เพื่อแพร่ภาพทางสถานีวิทยุโทรทัศน์
และลงทุนถือหุ้นในบริษัทอื่น ปัจจุบันมีบริษัทย่อยรวมทั้งสิ้น 19 บริษัทและบริษัทร่วม 1 บริษัท
ดำเนินการธุรกิจด้านการผลิตและจัดหารายการโทรทัศน์ ผลิตและแพร่ภาพกระจายเสียงรายการวิทยุ
โทรทัศน์ ผลิตภาพยนตร์ ผลิตและจำหน่ายเทปเพลง การจัดการแสดง กีฬา และกิจกรรมรณรงค์
รวมถึงการให้บริการ อุปกรณ์สตูดิโอ บริการรับ-ส่งสัญญาณผ่านดาวเทียม
บริการโทรทัศน์ระบบบอกรับเป็นสมาชิก ดำเนินธุรกิจโทรทัศน์ผ่านดาวเทียม และในปลายปี 2543
บริษัทขยายธุรกิจใหม่ 2 ธุรกิจคือ ธุรกิจด้านมัลติมีเดีย และธุรกิจทางด้านอินเตอร์เน็ต
รวมถึงให้บริการอื่นที่เกี่ยวเนื่องกับธุรกิจนี้ ปัจจุบันมีทุนชำระแล้ว 2,000 ล้านบาท

กลุ่มบริษัท บีอีซีเวิลด์
มีรายได้จากการดำเนินการขายเวลาโฆษณาในสื่อโทรทัศน์และสื่อวิทยุเป็นส่วนใหญ่
โดยมีกลุ่มลูกค้าที่สำคัญ คือ บริษัทโฆษณา และเจ้าของผลิตภัณฑ์ต่าง ๆ
ที่ซื้อเวลาเพื่อนำเสนอโฆษณาสินค้าของตน เนื่องจากโทรทัศน์เป็นสื่อที่เข้าถึงผู้ชมจำนวนมาก
เจ้าของสินค้าจึงมักเป็นผู้ประกอบการขายสินค้าอุปโภคบริโภคเป็นส่วนใหญ่

ในปัจจุบันจำนวนผู้ประกอบสถานีวิทยุโทรทัศน์แบบพื้นฐานหรือ ฟรีทีวี มีจำนวน 6 เครือข่ายคือ ช่อง
3 , 5 , 7 , 9 ,11 และ iTV แต่เนื่องจากความนิยมที่สร้างสะสมเป็นเวลานาน
การแข่งขันจึงกระจุกตัวอยู่ระหว่าง 2 เครือข่ายหลักคือ ช่อง 3และช่อง 7
ด้วยความมุ่งมั่นในการพัฒนา ปรับปรุงคุณภาพทำให้ส่วนแบ่งการตลาดของช่อง 3
ได้เพิ่มสูงขึ้นมาตลอด ในปี 2543 จากรายงานการสำรวจของบริษัท เอซีเนลสัน จำกัด พบว่า
สถานีวิทยุโทรทัศน์ไทยทีวีสีช่อง 3
มีส่วนแบ่งการตลาดสูงสุดทั้งในส่วนของผู้ชมและในส่วนของเม็ดเงินโฆษณา

สำหรับผลการดำเนินงานและฐานะการเงิน ปี 2543 กล่าวได้ว่า เป็นปีที่ดีที่สุดของกลุ่มบริษัทฯ
ในแง่ของการสร้างรายได้ มีรายได้รวมเท่ากับ 5,249 ล้านบาทสูงกว่าปีก่อนร้อยละ 36
ส่วนต้นทุนและค่าใช้จ่ายในการดำเนินงานโดยส่วนใหญ่ไม่มีความสัมพันธ์โดยตรงกับรายได้แต่มีลักษณะคงที่หรือผันแปรตามภาวะของตลาดโดยตรง
แต่อย่างไรก็ตามต้นทุนปีนี้สูงขึ้นจากปีก่อน
เนื่องจากมีการเปลี่ยนนโยบายบัญชีในการตัดจ่ายค่าละครทำให้ต้องรับรู้ต้นทุนเพิ่มขึ้น 424 ล้านบาท
มีกำไรสุทธิ 1,545 ล้านบาท กำไรสุทธิต่อหุ้น 7.73 บาทต่อหุ้น ส่วนฐานะการเงินของกลุ่มบริษัทฯ
มิได้มีการเปลี่ยนแปลงจากปีก่อนมากนัก สินทรัพย์รวมเพิ่มขึ้น 257 ล้านบาท
สินทรัพย์ส่วนใหญ่อยู่ในรูปของเงินฝากธนาคารและเงินลงทุนในกองทุนรวมตราสารหนี้
โดยจะเน้นหนักที่เงินลงทุนในกองทุนรวมตราสารหนี้เนื่องจากมีผลตอบแทนดีกว่า
4.  การวิจัยและพัฒนา

  ไม่มี เนื่องจากกลุ่มบริษัทฯ ดำเนินธุรกิจด้านการผลิต
  ดำเนินการออกอากาศและจัดหารายการเพื่อแพร่ภาพทางสถานีวิทยุโทรทัศน์ไทยทีวีสีช่อง 3
  ซึ่งอยู่ในฐานะผู้ใช้เทคโนโลยี จึงไม่มีค่าใช้จ่ายในการวิจัยและพัฒนาในส่วนการผลิต
  และจัดหารายการอย่างเป็นสาระสำคัญ
  ถ้าจะมีค่าใช้จ่ายในด้านการพัฒนาก็จะเป็นการพัฒนาในด้านบุคลากร และทางบริษัท ฯ
  เน้นถึงการปรับปรุงประสิทธิภาพในการผลิตรายการที่มีคุณภาพ
  โดยการควบคุมการผลิตและมีส่วนร่วมในการผลิตทุกขั้นตอนกับผู้จัดหารายการ
  หรือผู้ผลิตรายการต่าง ๆ
หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 2

1.  ปัจจัยความเสี่ยง 3

2.  ลักษณะการประกอบธุรกิจ 5

3.  การประกอบธุรกิจของแต่ละสายผลิตภัณฑ์ 11

  กลุ่มธุรกิจดำเนินการออกอากาศและสื่อโฆษณา

  ธุรกิจโทรทัศน์ 11

  ธุรกิจวิทยุ 24

  ธุรกิจสื่อใหม่ 31

  กลุ่มธุรกิจดำเนินการจัดหาและผลิตรายการ

ธุรกิจจัดหา ผลิตรายการบันเทิงและสารคดี 34

  ธุรกิจผลิตรายการแสดง ส่งเสริมการจัดจำหน่ายเพลง 37

  กิจกรรมรณรงค์

  ธุรกิจผลิตตลับ วิดีโอ เลเซอร์ดิสก์ จำหน่าย และให้เช่าวีดีโอ 38

  ธุรกิจต่อเนื่องและสนับสนุน 53

4.  การวิจัยและพัฒนา 54

5.  ทรัพย์สินที่ใช้ในการประกอบธุรกิจ 55

6.  โครงการในอนาคต 66

7.  ข้อพิพาททางกฎหมาย 67

8.  โครงสร้างเงินทุน 68

9.  การจัดการ 70

10. การควบคุมภายใน 75

11. รายการระหว่างกัน 76

12. ฐานะการเงินและผลการดำเนินงาน 79

13. ข้อมูลอื่นที่เกี่ยวข้อง 90

ส่วนที่ 3 การรับรองความถูกต้องของข้อมูล 91

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 92

เอกสารแนบ 2 รายละเอียดเกี่ยวกับกรรมการของบริษัทย่อย 95

สารบัญ becta.doc

ส่วนที่ 1 ข้อมูลสรุป (Executive Summary) bectb.doc

ส่วนที่ 2 บริษัทที่ออกหลักทรัพย์ bectc.doc

  1. ปัจจัยความเสี่ยง bectd.doc

2.  ลักษณะการประกอบธุรกิจ becte.doc

3.  การประกอบธุรกิจของแต่ละสายผลิตภัณฑ์ bectf.doc

  กลุ่มธุรกิจดำเนินการออกอากาศและสื่อโฆษณา

  ธุรกิจโทรทัศน์

  ธุรกิจวิทยุ

  ธุรกิจสื่อใหม่

  กลุ่มธุรกิจดำเนินการจัดหาและผลิตรายการ

  ธุรกิจจัดหา ผลิตรายการบันเทิงและสารคดี

  ธุรกิจผลิตรายการแสดง ส่งเสริมการจัดจำหน่ายเพลง

  กิจกรรมรณรงค์

  ธุรกิจผลิตจำหน่าย และให้เช่าวีดีโอเทป

  ธุรกิจต่อเนื่องและสนับสนุน

4.  การวิจัยและพัฒนา bectg.doc

5.  ทรัพย์สินที่ใช้ในการประกอบธุรกิจ becth.doc

6.  โครงการในอนาคต becti.doc

7.  ข้อพิพาททางกฎหมาย bectj.doc

8.  โครงสร้างเงินทุน bectk.doc

9.  การจัดการ bectl.doc

10. การควบคุมภายใน bectm.doc

11. รายการระหว่างกัน bectn.xls

12. ฐานะการเงินและผลการดำเนินงาน becto.xls

13. ข้อมูลอื่นที่เกี่ยวข้อง bectp.doc

ส่วนที่ 3 การรับรองความถูกต้องของข้อมูล bectq.doc

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท bectr.xls

เอกสารแนบ 2 รายละเอียดเกี่ยวกับกรรมการของบริษัทย่อย bects.xls

เอกสารแนบอื่นๆ bectt.doc
ข้าพเจ้าได้ตรวจสอบข้อความและช้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้า ได้มอบหมายให้ นายฉัตรชัย เทียมทอง เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายฉัตรชัย เทียมทอง กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

กรรมการผู้มีอำนาจลงนามผูกพันของบริษัท บีอีซี เวิลด์ จำกัด (มหาชน)

  ------------------------ --------------------- ------------------------
  ชื่อ                       ตำแหน่ง                ลายมือชื่อ

                                                 

  1. นายวิชัย มาลีนนท์         ประธานกรรมการ         

                                                 

  2. นายประสาร มาลีนนท์      รองประธานกรรมการ      

                                                 

  3. นายประวิทย์ มาลีนนท์      กรรมการ               

                                                 

  4. นายประชุม มาลีนนท์       กรรมการ               

                                                 

  5. นางสาวรัตนา มาลีนนท์     กรรมการ               

                                                 

  6. นางสาวนิภา มาลีนนท์      กรรมการ               

                                                 

  7. นางสาวอัมพร มาลีนนท์     กรรมการ               

                                                 

  8. นางรัชนี นิพัทธกุศล        กรรมการ               
  ------------------------ --------------------- ------------------------

ผู้รับมอบอำนาจ

  ------------------------ --------------------- ------------------------
                                                 

  นายฉัตรชัย เทียมทอง         ผู้อำนวยการฝ่าย          
                           ฝ่ายการเงิน             
  ------------------------ --------------------- ------------------------
6.  โครงการในอนาคต

  กลุ่มบริษัทบีอีซีเวิลด์ มีเป้าหมายที่จะขยายการดำเนินธุรกิจให้ครบวงจรทั้งด้านลึกและด้านกว้าง
  ทั้งในธุรกิจด้านการดำเนินการออกอากาศและธุรกิจดำเนินการจัดหาและผลิตรายการ
  แต่เนื่องจากธุรกิจด้านการดำเนินการออกอากาศนั้นขึ้นอยู่กับนโยบายของผู้กำกับดูแลกิจการกระจายเสียงวิทยุโทรทัศน์เป็นหลักและการจัดตั้งคณะกรรมการกิจการกระจายเสียงและกิจการโทรทัศน์แห่งชาติ
  “กสช.” องค์กรอิสระตามมาตรา 40 ของรัฐธรรมนูญนั้นกำลังอยู่ในระหว่างดำเนินการ
  ดังนั้นการขยายงานของกลุ่มบีอีซีเวิลด์ในธุรกิจด้านการดำเนินการออกอากาศจึงจำเป็นต้องชะลอไว้ก่อนจนกว่าจะมีนโยบายของ“กสช.”
  ออกมาบังคับใช้

  ในส่วนของธุรกิจดำเนิการจัดหาและผลิตรายการนั้นมีการขยายงานมาตลอด
  ในอนาคตอันใกล้กลุ่มบีอีซีเวิลด์จะพยายามสร้างและพัฒนาตลาดของภาพยนตร์ไทยในต่างประเทศ
  ซึ่งไม่ได้จำกัดเฉพาะภาพยนตร์ที่กลุ่มสร้างเอง
  แต่จะพยายามชักชวนผู้ผลิตรายอื่นให้แต่งตั้งกลุ่มเป็นตัวแทนผู้จัดจำหน่ายให้แก่เขาเหล่านั้นด้วย
  นอกจากนั้นกลุ่มยังอยู่ในระหว่างการเจรจาจัดตั้งกิจการร่วมทุนกับบริษัทในกลุ่มโซนี่(SONY)
  เพื่อดำเนินกิจการในธุรกิจเพลงในประเทศและกับบริษัทในกลุ่มเวอร์จิ้น (VIRGIN)
  เพื่อดำเนินกิจการในธุรกิจวิทยุในประเทศร่วมกัน

  ในส่วนของธุรกิจสื่อใหม่และธุรกิจต่อเนื่องและสนับสนุนที่ยังไม่ได้เริ่มดำเนินการ
  บางส่วนอยู่ในระหว่างรอรับใบอนุญาต
  บางส่วนอยู่ในระหว่างการศึกษาความเป็นไปได้ในการพัฒนาธุรกิจซึ่งบางส่วนอยู่ระหว่างการรอการฟื้นตัวของภาวะเศรษฐกิจโดยรวม
  เพื่อให้สามารถแน่ใจได้ว่า
  การลงทุนจะสามารถสร้างผลตอบแทนในอัตราที่เหมาะสมเพื่อที่จะได้เริ่มดำเนินการ
10. การควบคุมภายใน

  บริษัทมีคณะกรรมการตรวจสอบและสำนักตรวจสอบภายใน
  สอบทานความเพียงพอและความเหมาะสมของระบบการควบคุมภายในของบริษัทและบริษัทย่อย
  คณะกรรมการได้ประชุมร่วมกับผู้สอบบัญชีและผู้ตรวจสอบภายในเป็นประจำอย่างน้อยไตรมาสละครั้ง
  ทุกครั้งที่ประชุมจะมีการสอบถามเพื่อประเมินถึงความเพียงพอและความเหมาะสมของระบบการควบคุมภายในของบริษัทและบริษัทย่อย
  คณะกรรมการตรวจสอบได้รายงานผลการดำเนินงานของคณะกรรมการตรวจสอบต่อคณะกรรมการในการประชุมคณะกรรมการทุกครั้ง
  และเมื่อมีประเด็นปัญหาหรือข้อเสนอแนะในอันที่จะพัฒนาให้ระบบการควบคุมภายในดีขึ้นก็จะเน้นไว้ในรายงานนั้น
  ๆ
  พร้อมทั้งได้มีรายงานผลของการติดตามการปฏิบัติหรือไม่ปฏิบัติตามข้อเสนอแนะนั้นแจ้งให้แก่คณะกรรมการด้วย
  โดยสรุปคณะกรรมการตรวจสอบเห็นพ้องกันว่า
  บริษัทและบริษัทย่อยมีระบบการควบคุมภายในที่เหมาะสมและเพียงพอ
  รายงานของผู้สอบบัญชีถึงคณะกรรมการและรายงานของคณะกรรมการตรวจสอบถึงผู้ถือหุ้นแสดงไว้ในส่วนที่
  3 เอกสารแนบ 3 หน้า 83-84
บริษัท บีอีซีเวิลด์ จำกัด (มหาชน)
ประกอบธุรกิจหลักด้านการผลิตและจัดหารายการโทรทัศน์เพื่อแพร่ภาพทางสถานีวิทยุโทรทัศน์
และลงทุนถือหุ้นในบริษัทอื่น โดยมีที่ตั้งเลขที่ 622 ชั้น17/1-8 อาคารเอ็มโพเรี่ยมทาวเวอร์
ถนนสุขุมวิท แขวงคลองตัน เขตคลองเตย กรุงเทพฯ 10110

เลขทะเบียนบริษัท บมจ.590 Website : www.becworld.com และ www.thaitv3.com

โทรศัพท์ 204-3333 , 262-3333 โทรสาร 204-1384
ข้อมูลสรุป (Executive Summary)

บริษัท บีอีซีเวิลด์ จำกัด (มหาชน)
ประกอบธุรกิจหลักด้านการผลิตและจัดหารายการโทรทัศน์เพื่อแพร่ภาพทางสถานีวิทยุโทรทัศน์
และลงทุนถือหุ้นในบริษัทอื่น ปัจจุบันมีบริษัทย่อยรวมทั้งสิ้น 19 บริษัทและบริษัทร่วม 1 บริษัท
ดำเนินการธุรกิจด้านการผลิตและจัดหารายการโทรทัศน์ กระจายเสียงรายการวิทยุโทรทัศน์
ผลิตภาพยนตร์ ผลิตและจำหน่ายเทปเพลง การจัดการแสดง กีฬา และกิจกรรมรณรงค์
รวมถึงการดำเนินธุรกิจด้านมัลติมีเดีย อินเตอร์เน็ต
และให้บริการสารสนเทศอื่นที่เกี่ยวเนื่องกับธุรกิจนี้ ปัจจุบันกลุ่มบีอีซีเวิลด์มีทุนชำระแล้ว 2,000
ล้านบาท

กลุ่มบีอีซีเวิลด์ มีรายได้จากการดำเนินการขายเวลาโฆษณาในสื่อโทรทัศน์เป็นหลัก
โดยมีกลุ่มลูกค้าที่สำคัญ คือ บริษัทโฆษณา และเจ้าของผลิตภัณฑ์ต่าง ๆ
ที่ซื้อเวลาเพื่อนำเสนอโฆษณาสินค้าของตน เนื่องจากโทรทัศน์เป็นสื่อที่เข้าถึงผู้ชมจำนวนมาก
เจ้าของสินค้าจึงมักเป็นผู้ประกอบการขายสินค้าอุปโภคบริโภคเป็นส่วนใหญ่

ในปัจจุบันจำนวนผู้ประกอบสถานีวิทยุโทรทัศน์แบบพื้นฐานหรือ ฟรีทีวี มีจำนวน 6 เครือข่ายคือ ช่อง
3 , 5 , 7 , 9 ,11 และ iTV แต่เนื่องจากความนิยมที่สร้างสะสมเป็นเวลานาน
การแข่งขันจึงกระจุกตัวอยู่ระหว่าง 2 เครือข่ายหลักคือ ช่อง 3และช่อง 7
ด้วยความมุ่งมั่นในการพัฒนา ปรับปรุงคุณภาพทำให้ส่วนแบ่งการตลาดของช่อง 3
ได้เพิ่มสูงขึ้นมาตลอด ในปี 2543 จากรายงานการสำรวจของบริษัท เอซีเนลสัน จำกัด พบว่า
สถานีวิทยุโทรทัศน์ไทยทีวีสีช่อง 3
มีส่วนแบ่งการตลาดสูงทั้งในส่วนของผู้ชมและในส่วนของเม็ดเงินโฆษณา
และยังคงสถานภาพผู้นำด้านส่วนแบ่งการตลาดในส่วนเม็ดเงินโฆษณาในปี 2544

ปี 2544 กลุ่มบีอีซีเวิลด์มีรายได้รวมเท่ากับ 5,416 ล้านบาทสูงกว่าปีก่อนร้อยละ 3
มาจากรายได้จากกิจกรรมและบริการด้านบันเทิงที่สูงกว่าปีก่อนเท่าตัว
รายได้จากการขายเวลาโฆษณาที่ใกล้เคียงกับปีก่อน
ในขณะที่รายได้อื่นจากดอกเบี้ยรับและผลตอบแทนจากการลงทุนในกองทุนรวมตราสารนี้ลดลงจากปีก่อนเล็กน้อย
ส่วนต้นทุนขายเพิ่มขึ้นจากปีก่อน 130 ล้านบาทตามสัดส่วนของกิจกรรมบันเทิงที่เพิ่มขึ้น
ส่วนค่าใช้จ่ายในขายและบริหารลดลงจากปีก่อนร้อยละ 5 จากการความพยายามควบคุมค่าใช้จ่าย
มีกำไรสุทธิ 1,542 ล้านบาท เท่ากับ 7.71 บาทต่อหุ้น
ส่วนฐานะการเงินของกลุ่มบีอีซีเวิลด์มิได้เปลี่ยนแปลงจากปีก่อนมากนัก สินทรัพย์รวมลดลงเล็กน้อย ณ
31 ธันวาคม 2544 มีสินทรัพย์รวม 8,103 ล้านบาท สินทรัพย์ส่วนใหญ่ร้อยละ 58
อยู่ในรูปของเงินฝากธนาคารและเงินลงทุนในกองทุนรวมตราสารหนี้เช่นเดิม
ในส่วนของหนี้สินก็ลดลงจากปีก่อนเช่นเดียวกันเพราะภาระภาษีที่หดตัวลงตามยอดธุรกรรมที่ลดลงในช่วงท้ายของปี